b'\n_START_ARTICLE_\nIngvild Meinseth\n_START_SECTION_\n2014\n_START_PARAGRAPH_\nMeinseth vant 60 meter i s\xc3\xb8rnorsk mesterskap innend\xc3\xb8rs 2014, i \xc2\xabsuperfinalen\xc2\xbb der de beste fra alderbestemte klasser og senior konkurrerte mot hverandre._NEWLINE_I februar 2014 vant hun 60 meter i G\xc3\xb6teborgs Inomhus 2014, der hun satte ny personlig rekord med 7,76. Meinseth vant 60 meter i UM Inne-2014 i klassen jenter 15 \xc3\xa5r, med tiden 7,75. Hun vant ogs\xc3\xa5 200 meter, med tiden 24,90, og fikk s\xc3\xb8lv p\xc3\xa5 4 \xc3\x97 200 meter stafett i klassen for jenter jenter 15\xe2\x80\x9317 \xc3\xa5r._NEWLINE_Utend\xc3\xb8rs deltok hun i NM i stafetter 2014 i Grimstad, der S\xc3\xb8rild FIK kom p\xc3\xa5 annenplass p\xc3\xa5 4 \xc3\x97 100 meter i juniorklassen. Hun vant 100 meter i KM og i Tyrvinglekene i juni. I juli deltok hun i \xc3\x96resundsspelen 2014 (senior), og kom der p\xc3\xa5 fjerdeplass p\xc3\xa5 200 meter. Hun n\xc3\xa5dde ikke finalen p\xc3\xa5 100 meter. I Junior-NM i friidrett 2014 fikk hun s\xc3\xb8lv p\xc3\xa5 100 meter i U20-klassen, bak Helene R\xc3\xb8nningen, og S\xc3\xb8rild FIK vant 1000 meter stafett. P\xc3\xa5 200 meter endte hun p\xc3\xa5 fjerdeplass. Hun deltok i Nordisk juniormesterskap i friidrett 2014, og kom der p\xc3\xa5 syvendeplass p\xc3\xa5 200 meter og \xc3\xa5ttendeplass p\xc3\xa5 100 meter, men Norge ble diskvalifisert p\xc3\xa5 4 \xc3\x97 100 meter stafett for veksling utenfor vekslingssonen (R170.7). Hun l\xc3\xb8p ogs\xc3\xa5 200 meter under NM i friidrett 2014, men ble sl\xc3\xa5tt ut i semifinalen._NEWLINE_Hun vant 100 meter i Ungdomsmesterskapet 2014 i september, og fikk bronse i lengdehopp.\n_START_SECTION_\n2015\n_START_PARAGRAPH_\nI s\xc3\xb8rnorsk mesterskap innend\xc3\xb8rs 2015 vant hun b\xc3\xa5de 60 meter og lengdehopp. Hun kom p\xc3\xa5 femteplass p\xc3\xa5 60 meter i G\xc3\xb6teborgs Inomhus 2015, og p\xc3\xa5 tredjeplass i Tyrvinglekene innend\xc3\xb8rs. I mars deltok hun i Ungdomsmesterskapet innend\xc3\xb8rs 2015 og vant 60 meter med ny personlig rekord p\xc3\xa5 7,66. Her vant hun ogs\xc3\xa5 200 meter, og fikk s\xc3\xb8lv i lengdehopp, bak Kaja Skarland._NEWLINE_Utend\xc3\xb8rssesongen startet med seier p\xc3\xa5 100 meter i Grimstadlekene. Hun deltok i Norwegian Grand Prix p\xc3\xa5 Hamar i mai, der hun kom p\xc3\xa5 femteplass p\xc3\xa5 200 meter, og \xc3\x98stlandsmesterskapet der hun kom p\xc3\xa5 tredjeplass p\xc3\xa5 100 meter. Under Bislett Games kom hun p\xc3\xa5 femteplass p\xc3\xa5 100 meter og sjetteplass p\xc3\xa5 200 meter i den nasjonale delen av stevnet, og i Tyrvinglekene vant hun 100 meter._NEWLINE_I Europeisk Ungdoms-OL 2015 i juli kom hun p\xc3\xa5 tredjeplass p\xc3\xa5 100 meter, med tiden 12,17. Irske Clara Neville vant denne \xc3\xb8velsen. Meinseth satte her ny norsk aldersrekord p\xc3\xa5 100 meter i semifinalen, med 11,74 sekunder. Norge fikk gull p\xc3\xa5 4 \xc3\x97 100 meter stafett i ungdoms-OL, der Meinseth l\xc3\xb8p sammen med Live Haugstad Hilton, Ida Eikeng og Tonje Fjellet Kristiansen._NEWLINE_Hun fikk s\xc3\xb8lv p\xc3\xa5 100 og 200 meter i U20-klassen i Junior-NM i friidrett 2015, og S\xc3\xb8rild vant 1000 meter stafett. Hun ble tatt ut til Nordisk juniormesterskap i friidrett 2015, der hun fikk s\xc3\xb8lv p\xc3\xa5 100 meter, med ny personlig rekord og norsk aldersrekord p\xc3\xa5 11,71, og hun fikk bronse p\xc3\xa5 200 meter. Norge vant i tillegg 1000 meter stafett._NEWLINE_I Ungdomsmesterskapet 2015 vant hun 100 meter, 80 meter hekk og lengdehopp. Her satte hun personlig rekord i lengde med 5,67 meter.\n_START_SECTION_\n2016\n_START_PARAGRAPH_\nMeinseth vant 60 meter, lengdesprang og lengde uten till\xc3\xb8p i Tyrvinglekene innend\xc3\xb8rs 2016, der hun satte personlig rekord i lengde innend\xc3\xb8rs med 5,60 meter. I NM i friidrett innend\xc3\xb8rs 2016 kom hun p\xc3\xa5 sjetteplass og 60 meter og tiendeplass i lengdehopp. Det var ogs\xc3\xa5 lengde uten till\xc3\xb8p for junior, der hun fikk s\xc3\xb8lv med 2,62 meter, bak Marte Pettersen._NEWLINE_I mai satte hun personlig rekord p\xc3\xa5 400 meter med 58,78, da hun vant Grimstadlekene 2016. Hun vant 200 meter under Romerikslekene 2016 utend\xc3\xb8rs, og kom der p\xc3\xa5 annenplass i lengdehopp. Hun vant ogs\xc3\xa5 100 meter under Tyrvinglekene, og under Bislett Games kom hun p\xc3\xa5 fjerdeplass p\xc3\xa5 200 meter i den nasjonale delen av konkurransen. I juni deltok hun i BAUHAUS Junioren-Gala 2016 i Mannheim i Tyskland, og kom der p\xc3\xa5 tredjeplass p\xc3\xa5 100 meter i U20-klassen med 11,65 sekunder, som var ny personlig rekord. Hun deltok ogs\xc3\xa5 p\xc3\xa5 200 meter, der hun ikke n\xc3\xa5dde finalen, og Norge kom p\xc3\xa5 femteplass p\xc3\xa5 4 \xc3\x97 100 meter stafett. P\xc3\xa5 200 meter satte hun ogs\xc3\xa5 personlig rekord, med tiden 24,14._NEWLINE_Hun deltok p\xc3\xa5 100 meter i Ungdoms-EM i friidrett 2016 i Tbilisi, kom der p\xc3\xa5 femteplass i finalen med tiden 11,86. Hun n\xc3\xa5dde finalen p\xc3\xa5 100 og 200 meter i NM i friidrett 2016, og kom p\xc3\xa5 sjetteplass p\xc3\xa5 begge distanser. I tillegg fikk hun s\xc3\xb8lv p\xc3\xa5 1000 meter stafett sammen med S\xc3\xb8rild Friidrettsklubb. En uke senere vant hun 200 meter og fikk s\xc3\xb8lv p\xc3\xa5 100 meter i U20-klassen under Junior-NM i friidrett 2016, der hun ogs\xc3\xa5 fikk gull p\xc3\xa5 1000 meter stafett i U23-klassen. _NEWLINE_I august deltok hun i Nordisk juniormesterskap i friidrett 2016 (Nordic U20 match), og fikk der s\xc3\xb8lv p\xc3\xa5 100 og 200 meter. P\xc3\xa5 4 \xc3\x97 100 meter kom Norge p\xc3\xa5 femteplass. I Norwegian Grand Prix-stevnet i Kristiansand satte hun personlig rekord i lengde, med 5,90 meter, og kom p\xc3\xa5 andreplass i seniorklassen. Hun l\xc3\xb8p her ogs\xc3\xa5 200 meter, og kom p\xc3\xa5 fjerdeplass. I Ungdomsmesterskapet 2016 deltok hun bare p\xc3\xa5 100 meter hekk, og fikk beste tid av alle i innledningsheatene, men stilte ikke til start i finalen.\n_START_SECTION_\n2017\n_START_PARAGRAPH_\nI Ungdomsmesterskapet innend\xc3\xb8rs 2017 vant Meinseth 60 meter, med ny personlig rekord p\xc3\xa5 7,47 sekunder.'